לשכת ראש ממשלת ישראל

לשכת ראש ממשלת ישראל (מכונה לעיתים גם "הכוורת") היא מערך אנשים או פמליה, המסייעת לראש הממשלה בניהול סדר יומו, ומרכזת את כלל ההיבטים בעבודתו. זאת בשונה ממשרד ראש הממשלה, שהוא ישות מסודרת על פי חוק, שאחראית על משרד-העל הממשלתי בראשו עומדים ראש הממשלה ומנכ"ל המשרד, כמו גם גופים נוספים (כמו מזכירות הממשלה, המזכירות הצבאית לראש הממשלה, המטה לביטחון לאומי, המטה החברתי כלכלי, המועצה הלאומית לכלכלה) שאינם חלק מלשכת ראש הממשלה.

בראש הלשכה, עומד ראש הסגל, הידוע גם כראש לשכת ראש הממשלה.

תיאור תפקידה 
לשכת ראש הממשלה מנהלת את שגרת יומו של ראש הממשלה ואת עבודתו השוטפת. בראשה עומד ראש הלשכה המנהל את לוח הזמנים של ראש הממשלה, ומשמש כאיש הקשר בין ראש הממשלה לבין גורמים שונים במשרד ובקואליציה. לשכת ראש הממשלה כוללת את מנהל הלשכה, עוזרים וצוות מזכירות. ללשכה כפופים יועצי ראש הממשלה בנושאים השונים. עם זאת, עבודתם המקצועית של יועצי ראש הממשלה בתחומים כלכליים חברתיים מלווה על ידי מנכ“ל משרד ראש הממשלה.

לשכת ראש הממשלה בשיח התקשורתי 
לרוב כאשר מתפרסם באמצעי התקשורת ובעיתונות בנוגע לאירועי היומיום בנושא מדיניות או מהלכי מסוימים "מלשכת ראש הממשלה נמסר בתגובה..." או "תגובת לשכת ראש הממשלה" לרוב תגובה זו משקפת את עמדת המדינה ולבטח ממשלת ישראל.

מבנה לשכת ראש הממשלה 

לפי סעיף 02.511 בתקשי"ר (תקנון שירות המדינה) מפורטים משרות במטה ראש הממשלה.

משרות במטה לשכת ראש הממשלה 
 ראש סגל ראש הממשלה צחי ברוורמן;
 מנהל לשכת ראש הממשלה; יאיר קספריוס
 יועץ ראש הממשלה לנושאים מדיניים; ד״ר אופיר פלק
 שתי משרות של יועצי ראש הממשלה לענייני תקשורת;
 יועץ ראש הממשלה לקשר עם הכנסת (יועץ ראש הממשלה לענייני חקיקה); נבו כץ
 יועץ ראש הממשלה לאירועים וסיורים; יאיר קספריוס
 יועץ ראש הממשלה לתכתובת;
 שש משרות של עוזרים ויועצים לראש הממשלה לנושאים שונים שיוגדרו על-פי צרכיו ושיקול דעתו של ראש הממשלה;
 הדובר הפוליטי של ראש הממשלה; יונתן אוריך ועופר גולן
 עד חמש משרות נוספות של עוזרים ויועצים לראש הממשלה לנושאים שונים שיוגדרו על-פי צרכיו, בכפוף לאישור ועדת משנה שתמנה ועדת השירות מבין חברי ועדת השירות;
 עוזר פוליטי אשר יועסק בחוזה קבלני לתקופה שלא תעלה על כהונתו של ראש הממשלה ולא יהיה עובד מדינה.
 שש משרות מזכירות לראש הממשלה (שתיים מתוכן תכהנה במשרות קבועות והשאר במשרות אמון);
 משרות נהגים על־פי ההיקף שייקבע באישור נציבות שירות המדינה.
ראש מערך ההסברה הלאומי; מושיק אביב
 ראש מערך התקשורת דוברות ראש הממשלה – טופז לוק
 מנהל מטה ההסברה; לא מאויש
 מנהל לשכת העיתונות הממשלתית ניצן חן;

סוגי משרות 
החלוקה הפנימית של משרות האמון האישיות של ראש הממשלה היא: 38 משרות אמון בלשכת ראש הממשלה, שמונה משרות אמון אישיות במועצה הלאומית לכלכלה ושתי משרות אמון אישיות במעון ראש הממשלה. נכון למועד כתיבת שורות אלו, כל המשרות במועצה הלאומית לכלכלה, למעט משרת ראש המועצה, הומרו למשרות מקצועיות.

רשימת משרות במעון ראש הממשלה 
 יועץ מעון ראש הממשלה (משרת אמון);
 מנהל לשכת מעון ראש הממשלה (משרת אמון);
 יועץ תפעול מעון ראש הממשלה;
 עוזרי תפעול מעון ראש הממשלה;
 עובד מטבח במעון ראש הממשלה;
 עובדי משק בית, שמספרן ייקבע בהתאם לכללים הנהוגים בשירות המדינה.

לשכת אשת ראש הממשלה 

 מנהלת לשכת אשת ראש הממשלה.

לשכות ראשי ממשלה לשעבר 
לפי סעיף 02.511 בתקשי"ר (תקנון שירות המדינה) קיימות שלוש משרות בלשכות של ראשי ממשלה לשעבר:
 יועץ ראש הממשלה לשעבר;
 מנהל לשכת ראש הממשלה לשעבר;
 נהג ראש הממשלה לשעבר.

ראו גם 
 משרד ראש הממשלה
 בית וילהלם אברלה (בית בן-גוריון) – לשכת ראשי ממשלת ישראל בקריה בתל אביב במשך 60 שנה
 משרד הבית הלבן

הערות שוליים 

משרד ראש הממשלה
ראש ממשלת ישראל